2003.a. KARIKAVÕISTLUS  IGAMEHE RALLISPRINT 
ÜLDJUHEND

1.	KARIKAVÕISTLUSE (KV) ÜLDKORRALDAJA

1.1.	2003.a. KV üldkorraldaja on MTÜ SK Raudroos 

1.2.	KV iga etapivõistluse jaoks koostatakse juhend andmetega osavõtutingimustest, programmist, rajast, auhindadest jne. Juhendi kooskõlastab Noorte- ja rahvaspordi komitee ja registreerib EAL sekretariaat.

1.3.	Üldjuhendi muudatused ja täiendused, mis on üldjuhendi osaks, avaldatakse mitte hiljem kui 15 päeva enne järgmist etapivõistlust.

2.	KV ETAPPIDE KALENDERPLAAN

2.1	Aeg, koht

1.    09. märts  		Raplamaa                
2.    13. aprill			Tartumaa
3.    18. mai   		Saaremaa
4.    22. juuni			Hiiumaa
5.    24. august		Harjumaa
6.    28. september 		Pärnumaa  
7.    26.oktoober 		Viimsi, Harjumaa
       09. november	  reserv

3.	KV OSAVÕTJAD, ARVESTUSKLASSID, AUTOD

3.1	KV arvestusklassideks on :
1.	Kaherattaveolistel autodel mootori kubatuuriga kuni 1800 cm3 osalevad võistlejad (2WD-V)
2.	Kaherattaveolistel autodel mootori kubatuuriga üle 1800 cm3 osalevad võistlejad (2WD-S)
3.	Neljarattaveolistel autodel osalevad võistlejad (4WD)
4.	Naised (2WD ja 4WD ühes arvestuses)

3.1.1	Klassi 2WD-V loetakse võistlusautod, mille tegelik mootori kubatuur koos mõõtmisveaga ei ületa 1810 cm3.
3.1.2	Mootori kubatuuri arvutamisel korrutatakse vankel- ja turbomootorite töömaht koefitsiendiga 1,7 (turbodiisli puhul 1,5).

3.2	Etapivõistlustel on lubatud naistel osaleda soovi korral vastava võistlusauto arvestusklassis. 

3.3	Tehnilised tingimused võistlusautodele on sätestatud kehtiva Rahvasprindi Võistlusmäärusega.

4.    KV TULEMUSED

4.1.	KV arvestust peetakse individuaalselt. Võistleja osaleb KV arvestuses, kui ta on osalenud hooajal ühes võistlusklassis vähemalt kolmel etapil. (Osalemiseks loetakse siinkohal ka võistlusele registreerumist).

4.2.	Igal etapil omistatakse finishiprotokollide järgi arvestuspunkte igas võistlusklassis esimesele viieteistkümnele võistlejale vastavalt 20-16-14-12-11-10-9-8-7-6-5-4-3-2-1. 

4.3.	KV lõpptulemused selguvad kogutud arvestuspunktide liitmisel, kusjuures arvesse lähevad seitsmest etapist kuue parema etapi tulemused. (etappide arvu muutumisel peetakse arvestust süsteemis  N -1, kus N on toimunud etappide arv ).

4.4.	Võrdsete punktisummade puhul on võistlejate eelistusjärjekord:
1)	rohkem etappe, kus osaletud 
2)	kõrgemad kohad etapivõistlustel
3)	parem tulemus viimasel (siis eelviimasel jne.) toimunud etapil.

5.    KV AUTASUSTAMINE

5.1	Iga klassi kolme paremat autasustatakse karikaga.

5.2	Kuus paremat võistlejat igas klassis saavad aukirja.

5.3	Korraldajad ja sponsorid võivad välja panna eriauhindu.

5.4	KV parimate autasustamine toimub SK Raudroos 2003.a.hooaja 
lõpetamisel peale viimast etappi.